**ЗАПИСНИК СА СЕДНИЦЕ СКУПШТИНЕ**

**УДРУЖЕЊА ВОЋАРА “ЖУПА“**

У складу са важећим Статутом Удружења воћара „Жупа“, на дан 06.06.2020. године са почетком у 18.00 часова председник Скупштине Удружења је сазвао редовну седницу Скупштине Удружења. Скупштина је заседала у просторијама Винарске куће Спасић, с. Тржац, 37230 Александровац.

Скупштина заседа у следећем саставу:

1. Горан Јозић, председник Скупштине

2. Милан Спасић, члан Управног одвора

3. Драгослав Ивановић, члан Надзорног одбора

4. Момчило Минић

5. Драгомир Рајковић

6. Јовица Миловановић

7. Предраг Живковић

8. Радован Ђорђевић

9. Гвозден Раденковић

10. Слободан Вујић

11. Дејан Михајловић

12. Саша Пауновић

Председавајући, Горан Јозић, након што је утврђено да седници Скупштине присуствује 12 (дванаест) од укупно 15 (петнаест) чланова Удружења, и да је испуњен кворум који омогућава рад Скупштине и пуноважно одлучивање, отворио је заседање Скупштине и предложио дневни ред на усвајање.

Скупштина је једногласно усвојила следећи дневни ред:

1. Избор записничара за седницу Скупштине;

2. Предлог измена Статута удружења, дискусија о предлогу измена статута и усвајање новог Статута;

3. Предлог за промену имена Удружења и новог седишта Удружења;

4. Избор чланова Управног и Надзорног одбора;

5. Избор секретара / благајника Удружења;

6. Избор новог председника Скупштине и лица за заступање Удружења;

7. Разно

**Рад Скупштине**

Присутни чланови, на предлог председника Скупштине, једногласно су усвојили да записничар буде Саша Пауновић.

Председавајући Скупштине Горан Јозић, одржао је уводну реч о раду Удружења у протеклом периоду. Нагласио је проблеме са којима се Удружење сусреће у свом раду, а који су највећим делом везани за неактивност неколицине чланова. Потом је прочитао и образложио Предлог измена Статута Удружења о коме се потом дискутовало.

Дејан Михајловић је предложио измене у броју чланова Управног и Надзорног одбора, образлажући да су оба органа, према важећем Статуту, превише бројна и зато неефикасни у раду.

Милан Спасић је предложио начин и износ за прикупљање чланарина како би било омогућено редовно функционисање Удружења.

Радован Ђорђевић је предложио измене везане за начин одлучивања у оквиру Удружења.

После излагања свих чланова који су имали додатне предлоге или коментаре, и њиховог усаглашавања и формулисања, председавајући Скупштине је ставио Предлог измена Статута на гласање. Сви присутни гласали су за усвајање предложених измена Статута Удружења воћара „Жупа“. Предложене измене Статута Удружења су усвојене једногласно.

Након усвајања измена Статута Удружења председник Скупштине је прешао на следећу тачку дневног реда која се односила на промену имена Удружења и избор новог седишта Удружења. Образлажући да је, из разлога олакшаног функционисања Удружења, потребно променити седиште Удружења и преселити га на нову адресу, председник је као ново седиште предложио адресу ***ул. 29 новембра 66, 37230 Александровац***. Предлог је стављен на гласање и усвојен једногласно.

Потом је председник Скупштине предложио и промену назива Удружења. Ова промена је образложена чињеницом да је, од оснивања Удружења, па до дана заседања Скупштине Удружења, највећи део чланства скоро у потпуности прешао на узгој грожђа и производњу вина, а да је производња и прерада осталог воћа постала мањи део. Тако би промена у називу осликала право стање које постоји међу члановима.

Предлог новог назива је дао Момчило Минић, који је предложио да се Удружење преименује у ***Удружење виноградара и винара „ЖУПА“***. Предлог је стављен на гласање и усвојен је једногласно.

Након усвајања одлука о промени седишта и назива Удружења, Скупштина је приступила избору органа Удружења.

Органи Удружења, поред Скупштине коју чине сви чланови, су још и Управни одбор који чини пет чланова, Надзорни одбор кога чине три члана и Секретар Удружења (један члан).

После дискусије, предлога и гласања изабрани су органи Удружења. Сви органи Удружења су изабрани једногласним одлукама Скупштине.

Након избора органа Удружења, направљена је кратка пауза од 20 минута током које су изабрани чланови Управног и Надзорног одбора између себе, свако у оквиру свог одбора, изабрали председника и потпредседника.

Према усвојеним предлозима, у будуће ће органи удружења функционисати у следећем саставу:

Управни одбор:

1. Предраг Живковић, председник

2. Јовица Миловановић, потпредседник

3. Радован Ђорђевић

4. Дејан Михајловић

5. Милан Спасић

Надзорни одбор:

1. Момчило Минић, председник

2. Слободан Вујић, потпредседник

3. Драгомир Рајковић

Секретар / благајник:

 1. Драгослав Ивановић

Након овога, Скупштина је наставила рад решавајући о новом председнику Скупштине и лицима која ће заступати Удружење. Јовица Миловановић је за председника Скупштине, који ће у исто време бити и један од заступника Удружења, предложио да то буде ***Предраг Живковић*** *(ЈМБГ 0311982782428, са пребивалиштем и адресом у с. Тржац бб, Александровац 37230)*. Предлог је стављен на гласање и усвојен једногласно.

За другог заступника Удружења, на предлог Слободана Вујића, изабран је ***Драгослав Ивановић*** *(ЈМБГ 0212959782412, са пребивалиштем и адресом у ул. 10. Август бр. 18, Александровац 37230)*. Предлог је усвојен једногласно.

За трећег заступника Удружења, на предлог Милана Спасића, изабран је ***Саша Пауновић*** *(ЈМБГ 1507966781026, са пребивалиштем и адресом у ул. I Јужноморавске бригаде 42, Крушевац 37000)*. И овај предлог је усвојен једногласно.

Учесници Скупштине су аплаузом поздравили избор Предрага Живковића за председавајућег Управног одбора, председника Скупштине и заступника удружења, као и избор осталих изабраних лица (оба подпредседника одбора, секретара / благајника Удружења и лица за заступање).

У оквиру последње тачке – разно, неколико од присутних чланова се јавило за реч. Главне теме су биле активности у наредном периоду. На предлог више чланова додељен је задатак Радовану Ђорђевићу да крене се припремом предлога докумената који ће се бавити технолошким аспектима за интерне стандарде квалитета вина које производе чланови Удружења. Циљ је оформити базу докумената и стандарда који би у будућности омогућили даљи рад на промоцији и заштити регионалних вина која потичу из Жупе. На тај начин ће се омогућити напредовање у различитим областима виноградарске и винарске производње, али и многим другим областима које се тичу живота на селу у Жупи, јер је поменута производња чврсто ослоњена на жупско виногорје као базу.

Седница Скупштине је завршена у 20.45.

У Тржцу 06.06.2020. године.

|  |  |
| --- | --- |
| Записничар\_\_\_\_\_\_\_\_\_\_\_\_\_\_\_\_\_\_\_\_\_\_Саша Пауновић | Председавајући Скупштине\_\_\_\_\_\_\_\_\_\_\_\_\_\_\_\_\_\_\_\_\_\_Горан Јозић |